open-index/open-wikipedia-markdown huggingface dataset:
Tunde Odunlade

**Tunde Odunlade** (*Túndé Ọdúnladé* insyd Yoruba), dem born am 26 November 1954, be Nigerian artist, actor, den musician wey be known for ein Batik art tapestry den designs. He dey specialise insyd textile arts, den floatography. He be member of de Visual Artists Network of de United States of America (VAN) den frequent participant at de National Conference of Artists, New York. Na he be performing actor plus de Nigeria Cultural Troupe  during Festac. He dey live insyd Ibadan, de southern western part of Nigeria.

## Ein Early life den career
Dem born Babatunde Samuel Odunlade insyd 26 November 1954 for Iremo, Ile-ife, wer he spend ein childhood. He meet Yinka Adeyemi, sam member of de Osogbo school of arts, wey he start ein career insyd early 1970 as second generation artist of de school of art. He sana attend de Oguntimehin Art-workshop at de University of Ife insyd 1973. Tunde dey use traditional techniques thru a unique batik appliqué process for textiles top. He sanso develop a style wich he dey bell floatograph, ein art dey draw from Yoruba history, culture den life insyd Nigeria plus specialty insyd batiks, linocut, den woodcut prints. Na he sanso be artist-in-residence insyd 1986 den 1989 at Stillman College, Tuscaloosa, Alabama.

Na he serve as artistic director at de Toki Memorial Arts Centre, Ibadan insyd 1989, He sanso found International Campaign for Better Arts and Cultural Awareness (ICBACA).

Insyd December 2020, he establish de Tunde Odunlade Arts and Culture Connexions insyd Ibadan, Oyo State.

## Exhibitions
Wikimedia Commons get media wey relate to ******.

Na dem exhinit ein works within Nigeria den internationally, wey dey include:

*Federal Government College Sokoto, 1978, 1980, 1981.
*Bakolori Dam Project, Talata, Mafara, Sokoto, 1978.
*Education Center, Ministry of Education, Maiduguri. 1981 – 1982.
*27 January – 20 March 1999 "*New Colours from Old Worlds: Contemporary Art from West Africa*" October Gallery, London
*24 March – 8 May 1999. "*Beauty Ravishes Me All Over Wherever I Find It."* October Gallery, London
*Feb – April 2010.  "*Dreaming Between Worlds*." Hammonds House Museum Atlanta, GA.
*October 2011. "*Art as a Tool for Nation Building*." Nigerian High Commission, Ottawa, Canada
*July – August 2011.  "New York Summer Show 2011". Corrine Jennings Gallery, New York, NY
*December 2012.  Lagos Art Expo. National Museum, Lagos, Nigeria.
*February to April 2012. City Lights Gallery, Bridgeport, Connecticut.

## References



## External links

* Tunde Odunlade Artist Cooperative Gallery
* Indigo Arts Gallery
* Smithsonian National Museum of African Art
Odili Donald Odita

**Odili Donald Odita** // ⓘ (dem born am 18 February 1966) be Nigerian American abstract painter weyyo dey live den work for Philadelphia, Pennsylvania. Ein work dey explore color for both insyd figurative historical context den insyd sociopolitical sense. Dem dey describe ein vibrant large-scale abstractions as "showstoppers" wey dem  consider say ego raise questions about race den society. Odita ein work be inspired by de vibrant textiles of home country, Nigeria, mixed plus patterns from Western modernity.

## Ein Early life den education
Dem born Odita insyd 18 February 1966, for Enugu, Nigeria. Insyd 1967, ein family move go Nigeria so say dem go avoid de Biafran war. Na dem dey stay for Columbus, Ohio wey dey United States.

For de age of five, wey Odita start dey recreate drawings from superhero comic books, wey later fashion magazines. He talk say, Na I know say ago turn artist after I do marathon copying of images from stack of prints/drawings wey na my poppy  collect for ein work as art historian." Day den night, na Odita dey draw till fatigue go force am say make he bed.

Odita receive ein BFA, plus Distinction, from Ohio State University insyd 1988, wer he sana receive de Excellence insyd de Arts Award. He receive MFA from Bennington College, Vermont insyd 1990.

Insyd 1998 Odita earn ART/OMI, International Artist Residency.

## Ein Career
Insyd de 1990s na Odita be critic give Flash Art International, den consulting editor den writer give *NKA, Journal of Contemporary African Art*. From 2003 go 2005 na he be Visiting Critic insyd Painting for Yale University School of Art. From 2002 go 2003 na he be Visiting Associate Professor insyd Painting for University of South Florida, Tampa. From 2000 go 2006 na he be Associate Professor insyd Painting for Florida State University, Tallahassee. From 2006 go de present Odita be Associate Professor of Painting for Philadelphia for Tyler School of Art / Temple University.

 
File:Odili_Odita2_vc.jpg
File:Odili_NB2_(7704409682).jpg
File:Kiasma_from_the_north,_2011.jpg


## Ein Awards

* 1994: Penny McCall Foundation Grant
* 2001: Joan Mitchell Foundation Grant
* 2007: Louis Comfort Tiffany Grant
* 2007: dem feature ein large installation *Give Me Shelter* prominently insyd de 52nd Venice Biennale exhibition *Think With De Senses, Feel Plus De Mind*, curated by Robert Storr.

## References


## External links
Wikimedia Commons get media wey relate to ******.
Didier Ahadsi

**Didier Amevi Ahadsi** (born 1970) be Togolese Ewe self-taught sculptor. Dem show ein work for various museums den art galleries worldwide. Ein inspiration dey range from voodoo religious practices, African traditions, modern influences, to a series of personal stories of daily life.

## Biography
Na dem born Didier Ahadsi insyd Vogan, Togo. He dey belong to de African ethnic group of Ewe people wey he grow up plus three half-bros den four half-sistos. Na ein environment be influence by agriculture, voodoo, den Christian religion.

As a young man Ahadsi start dey work as a panel beater den welder. He repair autobodies wey later he combine ein professional skills plus ein creativity wey he create metal figurines wey dey show contemporary scenes of daily life insyd ein living area insyd Lomé. Plus ein work Ahadsi produce satirical, macabre, provocative den erotic scenes. Ahadsi be inspired by African traditions, like voodoo religious wey he sanso dey do contract work. 

Na dem wrep about am by art historian den curator, Kathrin Langenohl.
File:Didier_Ahadsi_kreiert_aus_alten_Autobestandteilen_lebendig_wirkende_Kunstobjekte.jpg|Didier Ahadsi dey create art objects from old car components
File:Didier_Ahadsi_bei_der_Arbeit.jpg|Didier Ahadsi insyd ein atelier.
File:Im_Atelier_von_Didier_Ahadsi.jpg|Atelier of Didier Ahadsi
File:Didier_Ahadsi_-_Atelier.jpg|Atelier Ahadsis insyd Lomé, Togo


## Exhibitions

* Bwoom Contemporary
* Hannover Gallery
* Indigo Arts Gallery
* Rautenstrauch Joest Museum
* 2007, "Togo Direkt. Didier A. Ahadsi - Contemporary Art from Africa", Armory Ethnological Collection, Lübeck, Germany
* 2013–2014, Museum der Völker
* 2015, "Africa’s Top Models", Museum am Rothenbaum, Hamburg, Germany

## Literature

* A4: Magazin für aussereuropäische Kunst und Kultur. no. 1, 2007, pages 98–101, xii. Schwaz, Tirol: Haus der Völker Kulturverein, Museum für Kunst und Ethnografie

## References


## External links
Odette Krempin

**Princess Odette Maniema Krempin** (October 30, 1973 – June 27, 2016) na she be African entrepreneur den former honorary consul of de Democratic Republic of the Congo insyd Frankfurt am Main.

Krempin grow up insyd de province of Maniema, til ein family move go Paris wen na she dey eight years old. She cam turn a tailor, she study fashion design insyd Paris den Marrakech, wey she gbele a boutique insyd Niger at de age of 20. Krempin move go Frankfurt am Main insyd 2007, wey she found de Deutsch-Afrikanisches Jugendwerk, a teaching organization.

Insyd September 2011, na dem appoint Krempin Chairwoman of Somima, a mining company insyd de Democratic Republic of the Congo.

Na she be de subject of various scandals wey dey involve allegations of fraud, embezzlement of donations den oda financial improprieties. Na dem sanso throw doubts upon de veracity of ein business-related claims. Insyd 2012, she declare personal bankruptcy insyd Germany. For non-payment of personal invoices den failure make she appear, a German criminal court sentence am make she do a payment of €15,000 insyd 2015.

Togeda plus ein then-boyfriend Stefan De Witte, she disappear insyd 2014 while na dem dey sought am for questioning by Belgian police insyd de Duferco corruption scandal, wich na e lead to multiple arrests den de resignation of Serge Kubla as mayor of Waterloo, Belgium.

She die insyd Goma insyd de summer of 2016.

## References



## External links
Rhode Makoumbou

**Rhode Bath-Schéba Makoumbou** (dem born am 29 August 1976) be an artist wey komot de Republic of the Congo. She dey work insyd oil painting den sculpture, na she exhibit around de world. She dey work from Brussels den Brazzaville. Insyd 2012 she win de Grand Prix of Arts den Letter of de Presido of the Republic (of Congo) den de next year na dem appoint am an officer insyd de Ordre du Dévouement Congolais.

## Career
Na dem born Rhode Bath-Schéba Makoumbou for 29 August 1976 insyd Brazzaville, Republic of the Congo, wey she be de daughter of painter David Makoumbou. Na Makoumbou dey create art since 1989, originally oil paintings she make plus a knife. Dem dey consider dis make e be distinctly African, buh plus influences from realism, expressionism den cubism. Since 2002 she dey work insyd sculpture wey she sanso, dey create figures out of sawdust den wood glue over a metal frame. Dese tend make e be depictions of dying rural African trades den sam be up to  tall.

Na dem feature Makoumbou ein work insyd more dan 230 exhibitions across de world. She win de 2012 Grand Prix of Arts den Letter of de Presido of de Republic. She since move go Brussels, Belgium. Na dem appoint am an officer of de Ordre du Dévouement Congolais by Presido Denis Sassou Nguesso at de opening of de Pan-African Music Festival for 13 July 2013. Na de award be for ein artistic abilities wey e sanso be ein work make she spread awareness of Congolese art thru out de world.

Na Makoumbou experiment plus hair-styling, wey she dey create traditional den modern hair styles for models wey na dem exhibit dem at de Brussels Ethno Tendance Fashion Week insyd November 2017. She dey maintain workshops insyd Brussels den Brazzaville.

## References


## External links
Okechukwu Ofiaeli

**Okechukwu Ofiaeli** (Okechukwu Okoye Ofiaeli, alias Okegrass Ofiaeli, anaa Okey Ofiaeli) be Nigerian environmental artist wey dey base for Queens, New York.

## Ein Early life den education
Dem born Ofiaeli for Lagos, Nigeria for family of artists insyd. Although na he no get formal art training, Ofiaelie start dey study local hand crafting insyd 1983 wey he study for National Gallery of Crafts/Design till 2004.

## Ein Career
Ofiaeli ein work start as na he no get money buy sun hat make he take shade ein eyes while he dey watch football. He see de referee say he dey wear woven straw hat wey he emulate dat hat from coconut tree cuttings from ein poppie ein yard. From de popularity of ein hat, na Ofiaeli be inspired say he go explore ein medium, wey he ride de area between fine art den craft. Dey witness industrial processes insyd ein native Nigeria sanso inspire ein preference for recycling discarded materials as an alternative to de resulting burned landscape wey kill dema soil.

Ein work dey insyd de public collections of de National Museum insyd Badagry, de Goethe Instut insyd Lagos, de Japan External Trade Organization Lagos den de 18th Street Arts Center.

## References



## External links

* Official website
Bachir Yellès

**Bachir Yellès** (Arabic: بشير يلس;‎ 12 September 1921 – 16 August 2022) be Algerian painter.

## Life den career
Na dem born Yellès insyd Tlemcen on 12 September 1921. He study at de School of Fine Arts insyd Algiers, then de Ecole de Beaux-Arts insyd Paris. He serve as a director of de *École supérieur des Beaux Arts d'Alger* of Algiers, between de years 1960 den 1980. Insyd ein works, he continue dey use local themes buh he sanso experiment plus Cubism, Expressionism, den Fauvism. Yellès turn 100 insyd September 2021. He die insyd Algiers on 16 August 2022.

## References



## Read further

* Bloom, Jonathan and Sheila Blair. *The Grove Encyclopedia of Islamic Art & Architecture*. Oxford University Press, 2009. , 9780195309911.
* Collectif, Dominique Auzias, Jean-Paul Labourdette. *Alger 2010–11* (City Guides Monde). Petit Futé, 3 June 2009. , 9782746937901.
## External links
Cey Adams

**Cey Adams** (b. New York, 1962) be American visual artist, graphic designer den author. Na he be founding creative director of Def Jam Recordings wey dem know am for ein work plus Beastie Boys, Public Enemy, LL Cool J, Jay-Z, den Mary J. Blige. Na dem describe am as "legendary" for ein work insyd hip-hop graphic design.

## Biography
Na Adams be a graffiti artist insyd de late 70s den early 80s. He study painting at New York ein School of Visual Arts wey ultimately he work exhibited insyd de city alongside Jean Michel Basquiat den Keith Haring. As a 19-year-old, na he be represented by Graffiti Above Ground gallery, a gallery wey dey feature prominent graffiti artists. Insyd 1982 he appear insyd de historic PBS documentary Style Wars about subway graffiti insyd New York.

Cey Adams meet Adam Horovitz insyd 1983, den a close relationship plus de Beastie Boys begin plus Adams wey dey design de graffiti lettering wey spell out de name of de band for de cover of dema 12" single for Cooky Puss. Around de same time, he begin dey work plus Russell Simmons ein Rush Artist Management wey dey create logos, tour merchandising, billboards, den dey advertise campaigns for rap artists wey dey include Beastie Boys, Run DMC, De La Soul, den LL Cool J.

Insyd de late 80s Adams den ein partner Steve Carr co-found de Drawing Board, Def Jam Recording ein in-house visual design firm wey dey oversee de visual style of Def Jam ein artists as well as artists wey sign to MCA, Universal, Warner Bros., Bad Boy den BMG.

De Drawing Board close insyd 1999 den Adams begin wey dey work on corporate advertising campaigns for companies such as Levi's, Nike, HBO, Coca-Cola, Burton Snowboards, Moët & Chandon, Comedy Central, HBO, den Warner Bros.

## References


## External links

* Cey Adams official website
Eileen Abdulrashid

**Eileen Abdulrashid** (dem sanso know as **Elieen Nelson**) be an American artist den craftsperson wey dem know am for ein work insyd enamel on copper.

## Early life den family
Eileen Abdulrashid be African-American, she grow up insyd California wey she then spend time insyd Illinois. Ein cousin be de artist Senga Nengudi.

Abdulrashid study at de School of the Art Institute of Chicago, de American Academy of Art insyd Chicago (now dem know am as American Academy of Art College), den de Institute of Design insyd Chicago (wich dem merge make e cam turn de Illinois Institute of Technology insyd 1949).

## Career
Abdulrashid be known for she be a part of de first exhibition of contemporary African-American women artists insyd de United States, *Sapphire: You've Come a Long Way, Baby* dem hold at Suzanne Jackson ein Gallery 32 insyd Los Angeles insyd 1970. Oda participating artists include Betye Saar, Gloria Bohanon, Suzanne Jackson, Yvonne Cole Meo, den Senga Nengudi (dem list am as "S. Irons"). She sanso hold a solo show at Gallery 32 insyd 1970, *The Structural Flow of Our Environment: Eileen Abdulrashid*.

Na Abdulrashid be one of nineteen artists feature insyd de Mills College Art Gallery-organized, traveling exhibition *1970 California Black Craftsmen* (1970), alongside Gloria Bohanon, Sheryle Butler, Hubert Collins, Dale Brockman Davis, Ibibio Fundi, Manuel Gomez, Vernita Henderson, Ernest Leroy Herbert, Ben James, Bob Jefferson, Doyle Lane, William Maxwell, Evangeline Montgomery, John Outterbridge, Donald R. Stinson, Carole Ward, Curtis Tann, den Harry S. Richardson. She attend de National Conference of Artists insyd New York plus artists David Hammons, Betye Saar, den Dan Concholar insyd 1973.

Abdulrashid exhibit at a number of galleries insyd both Chicago den Los Angeles. Insyd Chicago she show works at de Art Institute, Fie Gallery, H. Horner Gallery, South Side Art Center, Arts Gallery, den de East Gallery. Na Los Angeles venues include de Brockman Gallery, Gallery 32, den de Central 1015 Gallery. At an exhibition at de Foyer Gallery insyd de Marin County Civic Center insyd 1975, ein works included paintings, drawings, sculpture, den enamel-work, wey dem incorporate a wide variety of materials.

## References
Ruby Onyinyechi Amanze

**Ruby Onyinyechi Amanze** (dem born am 1982), be Nigerian-born British-American artist dem note am for drawings wey she dey work for paper top wich dey focus for cultural hybridity anaa "post-colonial non-nationalism." For addition to she be an artist, na she sanso work as a teacher den curator. She dey live insyd Brooklyn, New York.

## Early life den education
Na dem born Amanze insyd Nigeria insyd 1982. Na dem raise am insyd de United Kingdom, wey she live der for 13 years before she cam go de United States insyd 2004 wen na she move go Philadelphia.

She receive a B.F.A. degree *summa cum laude* from de Tyler School of Art at Philadelphia ein Temple University insyd 2004. She receive ein M.F.A degree from Cranbrook Academy of Art, insyd Bloomfield Hills, Michigan.

## Awards den residencies

Amanze earn a Fulbright Fellowship insyd 2012, and was a recipient of the Fulbright Scholars Award for Teaching/Research at de University of Nigeria, Nsukka (2013).

From 2015 to 2016 na Amanze be an Opens Sessions participant at de Drawing Center, New York.

Na Amanze be an Artist-in-Residence at de Cooper Union School of Art insyd New York, NY insyd 2011, de Lower Manhattan Cultural Council from 2014 to 2015, de Fountainhead Residency insyd Miami, Florida insyd 2015, den de Queens Museum insyd Queens, New York, from 2016 to 2017.

## Exhibitions dem select
Amanze exhibit internationally. Ein solo exhibitions dey include:

* *there are even moonbeams we can unfold* (2018) at Goodman Gallery, Cape Town, South Africa
* *Salt Water* (2015) at Goodman Gallery, Johannesburg, South Africa
* *astroturf rooftop picnics* (2015) at Morgan Lehman Gallery, New York, NY 
* *a story. in parts.* (2015) at Tiwani Contemporary, London, UK
* *The Armory Show Focus* (2016) at Mariane Ibrahim Gallery, Seattle, WA
* *STAR FISH* (2017) at Smack Mellon, Brooklyn, NY
## Collections
Dem hold Amanze ein work insyd permanent collections wey dey include:

* Deutsche Bank, London, U.K.
* The Jewish Museum, New York, USA
*The Studio Museum in Harlem, New York, USA
*The Microsoft Collection
*Montblanc Cultural Foundation

## References

## External links
*Ruby Onyinyechi Amanze at Goodman Gallery
Hamza Yassin

**Hamza Ahmed Yassin** (dem born am 22nd February, 1990) be a British wildlife cameraman den presenter, known for ein role as **Ranger Hamza** for de kiddies dema television channel CBeebies den ein work for shows such as *Countryfile* den *Animal Park*, as well as he dey present programmes about Scottish wildlife. Insyd 2022, he win de twentieth series of de BBC contest *Strictly Come Dancing*.

## Early life den education
Dem born am insyd Sudan for 22nd February, 1990, Yassin move go Northampton insyd de UK aged eight, na he no know any English. After na dem diagnose am as dyslexic as a teenager while a student for Wellingborough School, na dem support am thru out de rest of ein studies. He go on make he achieve a degree insyd Zoology plus Conservation from Bangor University den a Masters insyd Biological Photography den Imaging from de University of Nottingham.

## Career
Wen na he be 21, Yassin move go de Scottish Highlands make he study de local wildlife den develop ein career; he now dey live insyd Kilchoan.

Dem know Yassin for de CBeebies shows *Let's Go for a Walk*, insyd de role of Ranger Hamza, wey na he wrep a book base for de series top. Insyd late 2020, he present *Scotland: My Life in the Wild*, a one-off Channel 4 documentary about ein life den de wildlife living for de Ardnamurchan peninsula insyd de Highlands of Scotland.

Yassin appear for *The One Show* top den as a guest presenter for *Countryfile* top, wey insyd 2021 he join de BBC series *Animal Park* about de lives of keepers den animals at Longleat Safari Park. Insyd de same year, he present *Scotland: Escape to the Wilderness*, a four-part Channel 4 series insyd wich he take four celebrities (Martin Clunes, Baroness Warsi, Ben Miller den Richard Coles) go wild locations around Scotland, wey he dey show dem de local wildlife.

Insyd 2022, he appear as a contestant for de twentieth series of *Strictly Come Dancing*, wey he dey partner plus Jowita Przystał. For 17th December, 2022, despite he fini bottom of de leaderboard insyd de final, na dem announce as winners of de series, wich sanso mean Przystał win de Glitterball de first time na she get a celebrity partner.**

## References



## External links

*  at IMDb
Tom Bowers

**Tom Bowers** ( – March 2021) na he be British-born Seychellois sculptor den photographer.

## Life
Na dem born Bowers insyd London, de United Kingdom wer na he study graphic art den sculpture. He later work as a freelance advertiser after he open a photographic studio insyd London. Insyd 1981, along plus ein family, he visit Seychelles on holiday before he decide make he move into de country permanently insyd 1986.

Insyd 2014, na dem commission am by de government of Seychelles make he design de Liberty Monument wich replace de old Zom Libb monument. Bowers get a sculpture studio insyd Anse a la Mouche, Seychelles.

He die insyd March 2021, 84 years old.

## References
Zohra Opoku

**Zohra Opoku** (born 1976) be a German-born Ghanaian textile artist den photographer. She use textile patterns make she inform ein photographed portraits. Na dem born am insyd Altdöbern, Germany, wey she dey live insyd Accra. She be known for ein installations, performances, textile designs, photographs den videos.  

## Biography
Dem born insyd 1976 insyd Altdöbern insyd East Germany, ein poppie of Ghanaian origin die wen na she be kiddie. Na dem raise am in part by ein maternal grandparents. She then know little about ein African origins, ein mommie hesitant make she give free rein to stories for dis subject top, ebe de subject of surveillance insyd East Germany wey dey follow ein relationship plus a Ghanaian man den de paranoia insyd dis regime about non-standard elements. However, she den ein family benefit from de fall of de Berlin Wall insyd 1989. Na Zohra Opoku be then able make she pursue higher education insyd Hamburg, insyd de field of fashion den design. Then, still insyd Europe, she work insyd clothing plus de Danish designer Henrick Vibskov, before she devote einself entirely to ein own artistic creations. De Victoria and Albert Museum (V&A) insyd London present sam of ein works insyd an exhibition dem entitle *Black Style* in. Buh ein training den dis prior career insyd de fashion den clothing industry go mark ein later creations. 

## Personal exhibitions (selection)

* 2014: *The Billboard Project* , Public art exhibition, Accra, Ghana
* 2016: *Sassa* , Gallery 1957, Accra, Ghana
* 2016: *Draped Histories* , Kruger Gallery, Chicago
* 2017: The Armory Show, Galerie Mariane Ibrahim, New York
* 2019: Paris Photo, Prismes Sector at the Grand-Palais, Galerie Mariane Ibrahim, Paris

## Collective exhibitions (selection)

* 2007: *Black Style*, Victoria and Albert Museum, London
* 2014: *Words of Women*, Alliance Française, Accra, Ghana
* 2014: Dakar Biennale, Senegal
* 2015: *FAVT: Future Africa - Visions In Time*, Iwalewahaus, Bayreuth, Germany
* 2015: *Making Africa,* Vitra Design Museum, Weil am Rhein, Germany / Guggenheim Museum, Bilbao, Spain
* 2016: *Making Africa,* Center de Cultura Contemporània de Barcelona (CCCB), Barcelona, Spain
* 2016: 1:54 Contemporary African Art Fair, New York
* 2017: *Making Africa*, High Museum of Art , Atlanta
* 2017: *FAVT*, Goethe Institute, Johannesburg, South Africa / Nairobi National Museum, Nairobi, Kenya
* 2019: *Treasures of [[Islam]]: from Timbuktu to Zanzibar*, Mohammed VI Museum of Modern and Contemporary Art, Rabat, Morocco
* 2019: EXPO Chicago, Mariane Ibrahim Gallery, Chicago
* 2020: Dakar Biennale, Senegal
* 2021: *I have two Loves...*, Mariane Ibrahim Gallery, Paris, France

## References



## Bibliography

* 
* 
* 
* 
* 
* 

## External links

* Official website
Kąrî'kạchä Seid'ou

**Kąrî'kạchä Seid'ou**, formerly dem know am as **Kelvin Amankwaah**, be Ghanaian academic den artist.

## Career
Na he work at de Kwame Nkrumah University of Science and Technology (KNUST) as an art director. Na he be a lecturer at de KNUST Fine Art Department.

## References
Nina Chanel Abney

**Nina Chanel Abney** be an American artist, wey base insyd New York. Na dem born am insyd Harvey, Illinois. She be an African American contemporary artist den painter wey dey explore race, gender, pop culture, homophobia, den politics insyd ein work.

## Ein life matter
Na Abney be raise by ein mommie Karla, ein aunt, den ein grandparents insyd Chicago. Na ein mommie sanso be an artist, wey Abney look up to am. Abney use to play plus ein mommie ein oil paints insyd dema basement. Na she like Archie Comics, de Berenstain Bears, den Disney movies, wey she go mimic characters from dem. After na ein mommie remarry wey na she get a second daughter, de family move around a lot, wey Abney den ein sisto go often be de black kiddies per insyd dema class at school. Na Abney first meet ein biological poppie, wey be a police officer, wen na he pull ein mommie over for an alleged traffic violation while na dem dey drive thru Indiana.

## Exhibitions

* *I Dread To Think,* 2012 
* *Always a Winner,* 2015 
* *Royal Flush,* 2017
* *Fair Grounds,* 2017 
* *Safe House,* 2017 
* *Seized the Imagination,* 2017
* *Hot to Trot. Not.,* 2018
* Chicago Cultural Center, 2018
* Institute of Contemporary Art, Los Angeles & California African American Museum, 2018
* Neuberger Museum of Art, Purchase College, 2019

## Collections
Ein work include insyd de collections of de Bronx Museum of the Arts; de Brooklyn Museum; de Museum of Modern Art; de Rubell Museum; den de Whitney Museum of American Art.

## Books

* *30 Americans: Rubell Family Collection*. Rubell Family Collection (publisher), 2012. By Robert Hobbs, Glen Logon, Franklin Sirmans and Michele Wallace. ISBN 978-0-9821195-5-6.
* *Nina Chanel Abney: Royal Flush*. Duke University, 2017. By Marshall N. Price. .

## References


## External links
*Official website
*Interview in ''Phaidon''
*Interview in ''Huffington Post''
Bright Tetteh Ackwerh

**Bright Tetteh Ackwerh** be a Ghanaian satirical artist wey dey employ de domains of popular art, street art, painting, den illustration to voice den document ein persuasions. Na he exhibit widely insyd Ghana den West Africa, wey dey build a niche as an emerging contemporary Ghanaian artist for de West African art scene.

## Early life
Dem born am insyd Accra, Ghana, Bright attend Accra Academy wey he study Visual Arts for ein senior high school education, before he proceed go Kwame Nkrumah University of Science and Technology (KNUST) make he study for BFA den MFA degrees insyd painting. He plete ein first degree insyd 2011 wey he serve as a teaching assistant de year wey dey follow.

## Career
He begin by he dey exhibit ein artworks via social media wey he sanso dey paint for wall murals top insyd de streets of Accra. Na he feature insyd chaw art exhibitions insyd Ghana den abroad. Sam dey include: Art X Lagos Exhibition insyd Nigeria, blockbuster exhibitions by Blaxtarlines insyd Kumasi den de Chale Wote Street Art Festival insyd Accra. 

Insyd 2016, he win de Kuenyehia Prize for Contemporary Ghanaian Art at an event dem hold at de Ringway Estates insyd Accra. Bright thru de years use social media make he dey share ein works den dey provok *powerful* sentiments around de themes he dey explore insyd ein illustrations den paintings.

Na he sanso participate insyd group shows insyd Accra, Paris, Johannesburg den Los Angeles. Insyd October 2017 he feature insyd de October edition of CNN *African Voices*. Na he sanso dey for de Barclays L'Atelier Art Competition ein 2017 list of top 10 artists.

## Style
Ein style be a satirical re-presentation of Ghanaian sociopolitical den religious issues insyd an incisive manner wey dey provoke conversations, sparks debate den elicits response. He dey draw huge inspiration from Fela Kuti den oda great African heroes as de subject of ein works dey depict de unapologetic manner insyd make he dey relay ein messages.  

He dey believe de music culture get certain power make edey influence den dey inspire people wey der be always de use of double den triples entendre wey dey provide entry points into sam of de discussions wey de artwork dey generate.

## Awards

* Insyd 2016 Bright Ackwerh win de Kuenyehia Prize for Contemporary Ghanaian Art award.

## References
Patricia Piccinini

**Patricia Piccinini** (dem born am 1965 insyd Freetown, Sierra Leone) be an Australian artist wey dey work insyd a variety of media, wey dey include painting, video, sound, installation, digital prints, den sculpture. Ein works dey focus for "unexpected consequences" top, wey dey convey concerns wey dey surround bio-ethics den dey help visualize future dystopias. Insyd 2003, na Piccinini represent Australia at de 50th Venice Biennale plus a hyperrealist sculpture of ein distinctive anthropomorphic animals. Insyd 2016 The Art Newspaper name Piccinini plus ein "grotesque-cum-cute, hyper-real genetics fantasies in silicone" de most popular contemporary artist insyd de world after a show insyd Rio de Janeiro attract over 444,000 visitors. Na Natasha Bieniek ein portrait of Piccinini be a finalist for de 2022 Archibald Prize.

## Early life
Na dem born Piccinini insyd Sierra Leone insyd 1965 to Teodoro den Agnes Piccinini.

She move go Canberra, Australia wen na she be 7 years old.  She attend Red Hill Primary, Telopea Park High School den Narrabundah College (a secondary college).

## Academia
After high school, Piccinini begin dey study economics at Australian National University. Later she plete a Bachelor of Fine Arts insyd Painting at de Victorian College of the Arts insyd 1991. Insyd 2016 na dem award am an honorary Doctorate of Visual and Performing Arts by de University of Melbourne ein Victorian College of the Arts wey na dem appoint am dema Enterprise Professor.

Insyd 2014 she receive de Artist Award from de Melbourne Art Foundation's Awards for de Visual Arts.

## References



## Read further

* Gether, Christian (ed.) ... et al. *A world of love: Patricia Piccinini.* ARKEN Museum of Modern Art, 2019. Content – Foreword / Christian Gether. Embrace the Unknown: Patricia Piccinini and the Aesthetics of Care / Dea Antonsen. Your Place Is My Place / Rosi Braidotti in conversation plus Patricia Piccinini. CRISPR den Emergent Forms of Life / Eben Kirksey. 
* Mcdonald, Helen. *Patricia Piccinini: nearly beloved.* Piper Press, 2012. 
* 
* Queensland Art Gallery. *Patricia Piccinini: curious affection. 2019. Content – Arts Minister's message / Leeanne Enoch. Foreword / Chris Saines. Patricia Piccinini : curious affection / Peter McKay. Affirmation and a passion for difference : looking at Piccinini looking at us / Rosi Braidotti. Lines in the sand : a science writer comes to terms with Patricia Piccinini / Elizabeth Finkel. Familiar / China Miéville.* 
* Mondloch, Kate. *A capsule aesthetic: feminist materialisms in new media art.* Minneapolis: University of Minnesota Press, 2018.
## External links

*Mondloch, Kate. A capsule aesthetic: feminist materialisms in new media art. Minnesota, 2018. 
*Green, Charles. "Patricia Piccinini: Tolarno Galleries." *Artforum International*, vol. 55, no. 9, May 2017, p.&nbsp;356.
*Official website
*Feature profile of Patricia Piccinini in Sculpture magazine
Omar Degan

**Omar Degan** (dem born am June 1990) be Italian-born Somali architect, author den academic, he be de principal den founder of DO Architecture Group. Dem know am for ein work insyd Africa den in particular insyd de horn of Africa, Omar specialize insyd fragile contexts den urban resilience plus a particular focus for minorities den marginalized communities. Ein work dem aims make he highlight de beauty of dema cultural diversity den how architecture fi cam turn a means to support peace, development den fight against climate change.

## Early life den education
Na dem born Degan insyd Italy to Somali parents insyd June 1990. He study architecture first at de Politecnico di Torino, den later at de Chinese University of Hong Kong.

## Career
Dey follow graduate school, Degan work for projects make he upgrade slums insyd Buenos Aires den Hong Kong.

Dem born am insyd Italy insyd 1990, Omar dedicate ein career to de study of emergency contexts den developing countries wey dey focus on de interactions between cultural diversity den architecture as a mean make he support de fight against climate change. De principle of ein firm, wich dey base between Somalia, USA den Italy, dey lie insyd he dey design culturally, historically den climatically relevant solutions to social problems around de world, plus a particular focus for de most vulnerable communities den minorities. Plus ein work, he dey seek make he develop new ways take celebrate de cultural identity of communities around de world thru de use of architecture, dey support peace, development den a more sustainable future. Insyd ein Tedx "Architecture Identity and Reconstructing Somalia," he highlight de power of culture den traditions insyd architecture den how design fi cam turn a tool take promote peace den development around de world. Na dem recognize ein work internationally wey na dem consider am one of de emergent voices of African architecture. Ein projects dey include schools, restaurants den private houses. Insyd 2021 secof de medical crisis insyd Somalia he design a portable clinic make dem facilitate medical aids insyd rural areas.

Insyd 2017 he receive attention for ein proposed memorial to de 14 October 2017 Mogadishu bombings.

Insyd 2020 he publish de book *Mogadishu through the eyes of an architect*.

## References



## External links

* Official site
Alphonso Lisk-Carew

**Alphonso Sylvester Lisk-Carew** (1887–1969) na he be a Sierra Leone Creole photographer, active from around 1905, to 1920 to 1925.
## Life den work
Na Alphonso Lisk-Carew found ein business insyd 1905. Na ein bro Arthur be ein assistant. Lisk-Carew advertise as *Photographers, importers of photographic materials, stationery, toys, fancy goods, etc., 3 East Brook Lane and 30, corner of Westmoreland and Gloucester Streets Freetown, Sierra Leone*. Na de brothers make photographic trips into de interior of Sierra Leone den sanso to the Gambia circa 1912. Na dem appoint de Lisk-Carew brothers photographers for de visit of de Duke of Connaught insyd 1910.  
## Publications
### Publications by Lisk-Carew
* *Souvenir album of Freetown*. Freetown, 1910?. by Alphonso and Arthur Lisk-Carew.
### Publications about Lisk-Carew
* Vera Viditz-Ward: "Photography in Sierra Leone, 1850–1918". In: ''Africa'' (1987), 57:4, p.&nbsp;510–518
* *Sierra Leone, 1787–1987. Two Centuries of Intellectual Life*. Manchester, 1987. (p.&nbsp;514–516.)  (=Repr. of *Africa*, 57: 4)
## Gallery

SierraLeoneP001.tif|
SierraLeoneP006.tiff|
SierraLeoneP012.tif|
SierraLeoneP015.tif|
SierraLeoneP016.tiff|


## References


## External links

* The Sierra Leone Web
* Ross Archive of African Images Archived 2016-03-03 at the Wayback Machine
Everlyn Nicodemus

**Everlyn Nicodemus** be Tanzanian-born artist, writer, den curator, wey dey base insyd Edinburgh, Scotland.

## Early life den career
Nicodemus initially enrol insyd teacher training school, buh she elope make she marry a Swedish economist wey dey work insyd Tanzania. De pair move go Sweden insyd 1973, wer, na influence by ein experiences of everyday racism, she enrol insyd Stockholm University insyd 1978 make she study social anthropology.

While back insyd Tanzania dey do fieldwork, Nicodemus start dey make art for response to ein discomfort plus anthropology. Dis quickly lead to a solo exhibition of paintings den poems at de National Museum of Tanzania insyd Dar es Salaam insyd 1980.

After she divorce ein first husby, Nicodemus marry Kristian Romare, a Swedish art historian, plus whom she move go Edinburgh insyd 2008.

Ein work dey include paintings, collages, mixed-media assemblages, den poetry, wey na ebe informed by racism, trauma, PTSD, den recovery. She plete ein PhD for *African Modern Art and Black Cultural Trauma* at Middlesex University insyd 2012.

Nicodemus win de Freelands Foundation Award insyd 2022, wich support de first retrospective of ein work, at de National Galleries of Scotland, from September 2024 to May 2025. Na dem acquire ein painting *Självporträtt, Åkersberga* by de National Portrait Gallery, London insyd 2022, wey e cam turn de first painted self-portrait by a black female artist insyd de gallery ein collection.

## References
Amin Amir

**Amin Amir** (Somali: *Amiin Caamir*, Arabic: أمين عامر) be a Somali-Canadian cartoonist den painter.

## Personal life
Dem born Amir between 1959 den 1960 insyd Somalia. After de start of de civil war insyd de early 1990s, he move abroad, living insyd various countries. Insyd 2000, Amir emigrate to Canada. Ein family later settle insyd Edmonton insyd 2006.  
## Career
Amir be a prominent visual artist within de Somali community. He dey work insyd a variety of genres, plus ein political cartoons wey be especially popular. Amir dey use de Somali language insyd ein texts, as Somalis dey comprise ein principal audience. Ein drawings den paintings typically dey employ satire den caricature make dem champion socio-political change insyd Somalia. Dem dey tap into a deep reservoir of personal knowledge den insight. Amir ein art sanso often dey feature nostalgic, hopeful scenes base for ein formative years insyd de nation.

Amir dey publish ein work under de professional sobriquet Amin Arts. Ein official website dey earn over a million hits a month. Additionally, Amir ein political cartoons regularly dey appear insyd a number of major Somali media outlets, wey dey include Hiiraan Online.

Insyd 2010, Amir launch ein first Canadian art exhibition at de Edmonton City Hall. De five paintings depict key, personal moments insyd ein life. Among dese be ein early forays drawing plus charcoal, a time ein wifey save ein life, den reunification plus ein family at a local airport.

Besides ein own visual art, Amir sanso dey serve as a mentor give oda cartoonists den painters. He dey plan make he start a program for aspiring young artists insyd Edmonton, wey dey help dem make dem illustrate dema emotions den ideas.

## Awards
Na Amir win various awards den recognition for ein art. Insyd 2004, Hiiraan Online name am ein Person of de Year. Na dem sanso present am plus an Award of Excellence den Lifetime Achievement by de Subiye Development Volunteers Organization den oda NGOs. Additionally, na Amir be runner-up insyd de 2011 Hadaf Somalia International Cartoon Competition.
## References
Julia Lang (entrepreneur)

**Julia Lang** be a German-Tanzanian creative director, image consultant den entrepreneur. She be de founder of unisex lifestyle brand, VEERT.
## Background den education
Na dem born Lang insyd Machame, Kilimanjaro, Tanzania insyd East Africa to German parents. She move back to Germany wen na she be four years old, alongsyd ein family. Na ein parents be missionaries. She earn ein first degree insyd Trade & Commerce insyd 2009  from University of Erlangen–Nuremberg, Germany.
## Career
After she earn ein Bachelor degree insyd Nuremberg, Germany, Lang go New York make she work as an intern for a small marketing firm for three months insyd 2009. After ein internship, she move back go Germany, den then to London. She later move go Berlin, wer na she start ein career by she open ein own marketing agency insyd 2012. She work plus corporations den small-business brands alike, wey dey push dema brands primarily for social media top, mainstream media den oda outlets, media den platforms.

Insyd 2015, she receive an O-1 Visa wey she relocate go New York. Insyd an interview plus Forbes, she describe dis as e give am de freedom make she work for einself, den “*not be tied to anyone*” while she dey work den dey live insyd de USA. She dey explain say de Visa give am de opportunity make she move go de USA thru ein abilities wey no be thru "*a relationship or tied to a company*". She dey head three companies. Ein marketing agency get business execs den athletes amongst ein clientele wey na one of ein clients be Kareem Burke, wey cam turn a client of am from 2017 to 2019 after an elevator pitch; within wich time she den Kareem "Biggs" Burke launch de Nike Roc-A-Fella Air Force 1's plus wey dem travel de world togeda.
## Ein life matter
She get a song dem name after am release by rapper Westside Gunn. Na she dey for de cover top for Page magazine print issue, November 2022 den Le Mile ein April 2022 Global print cover of dema 10 year anniversary.

## References



## External links
Vincent Kofi

**Vincent Akwete Kofi** (1923–1974) a he be Ghanaian artist den academic dem know for ein modernist. sculpture, wich na be inspired by themes such as Pan-Africanism den decolonization. Na dem describe am as "Ghana's most important sculptor".

## Early life den education
Na dem born Vincent Akwete Kofi insyd Odumasi-Krobo, Ghana for 16 January 1923.

He train for Achimota College, wich na e get de first den foremost art department insyd West Africa.

He sanso study. at de Royal College of Art, London (1952–1955), wey he attend Columbia University, New York (1959). During ein time insyd America, he visit de Barnett-Aden Gallery den ein founder Alonzo Aden. Na he be painted by painter Alex Fournier.

While insyd New York, he learn metal casting den, plus de assistance of de Harmon Foundation, he produce a film for bronze casting top.

## Career den experience
Na dem exhibit Kofi ein work around Africa den Europe. He work primarily insyd wood wey na ein works draw upon de cultural traditions of Ghana ein past.

When Kofi return cam Ghana he teach at de Winneba Teacher Training College (1961–1969) wey na he be Head of Fine Art at de College of Art, Kwame Nkrumah University of Science and Technology (KNUST) Kumasi (1969–1974).

Na sculptures such as *Awakening Africa*, *Crucifix* and *Blackman's Stoicism* influence by Kofi ein interest insyd Pan-Africanism den decolonization.

Kofi den Ghanaian textile artist Charlotte Hagan co-own de Kofhag Art Mart Gallery and Studio.

Na Kofi be a member of de Ghanaian delegation at de First World Festival of Negro Arts, Dakar, 1966, den insyd 1971 he visit India at de invitation of de Government.

## Influence
Na de work of Felix Eboigbe influence by Kofi ein sculptural dynamism. Na El Anatsui be influence insyd ein early years by Kofi, den odas such as Oku Ampofo den Kofi Antubam, insyd dema rejection of foreign influences den turn towards indigenous art forms.

According to US Government officials, na Kofi be de Ghanaian artist wey na he be best known internationally insyd de 1970s.

## Ein life matter
Kofi marry Felicia Korkor Djabatey (before 1946), insyd Krobo, Kwaebibirem, Eastern, Ghana. Dem birth to a daughter Janet Ayerko Kofi. Kofi die for 31 July 1974.

## References


## External links

* "Vincent Akwete Kofi", *FamilySearch*
Alhassan Suhuyini

**Alhassan Sayibu Suhuyini** (born 12 September 1979) be a Ghanaian broadcast journalist den politician. He dey belong to de National Democratic Congress. He be currently a member of de eighth Parliament of de Fourth Republic of Ghana wey dey represent Tamale North.

## Education
Alhassan Suhuyini attend Ghana Secondary School now Ghana Senior High School (Tamale), GHANASCO insyd Tamale. He dey hold a B.Sc. Public Administration den an M.Sc. Development management from Ghana Institute of Management and Public Administration. He currently dey pursue ein PhD insyd Public Administration.

## Career
Ein career as a radio presenter start for Diamond FM insyd Tamale before he move go de capital of Ghana. Na he get brief stints plus Citi FM den Metro TV insyd Accra before he settle plus Radio Gold.

## Ein life matter
Suhuyini be a trained teacher. He marry Hamdiya Amadu Yakubu Vorsky insyd 2013.

## References
Abed-nego Bandim

**Abed-nego Bandim** (born 12th February,1977) be a Ghanaian politician, a member of de National Democratic Congress. Abed- nego Bandim be de member of parliament for de Bunkpurugu (Nyankpanduri District) insyd de North East Region of Ghana.

## Early life den education
Abed-Nego dey hail from Nakpanduri insyd de North East Region. He dey hold Masters of Law insyd Information Communication and Technology Law. He obtain ein WAEC certificate insyd 1995.

## Ein life matter
Abed-Nego Bandim be a Christian. He sanso be Chief Manager at National Communication Authority (NCA).

## References
Christian Kwabena Andrews

**Christian Kwabena Andrews** wey chaw mannas know am as *Osofo Kyiri Abosom* be Ghanaian priest wey sana be  politician.

## Ein Career
Aside say he be priest den politician, he sana be farmer, entrepreneur den businessman.

## Ein Politics Career
Andrews launch de Ghana Union Movement (GUM) insyd March 2019. During de event, he describe einself as de new Kwame Nkrumah wey he declare say de "spirit of Nkrumah is back". He hope make he be able make he break de duopoly between de National Democratic Congress den de New Patriotic Party wich na dem dominate Ghana during de Fourth Republic.

## 2020 Pandemic
Na Andrews be keen make he get limited lockdown period as possible during de COVID-19 pandemic. He give de Akufo-Addo government a week make he relax de social distancing rules anaa face de wrath of God.
## 2020 election
He be de GUM candidate for President of Ghana insyd de 2020 Ghanaian general election. He be key make he continue plus ideas of Kwame Nkrumah, first Presido of Ghana. Na he sanso be keen make he get an all inclusive government plus a Muslim as ein running mate. Na he thus choose Abu Grant Lukeman make he be ein running mate. Andrews salnso be well known for he be de Founder den General Overseer of Life Assembly Worship Centre.

## References
Simon Mpata

**Simon George Mpata** (1942–1984) na he be a Tanzanian painter of de Tingatinga school. Na he be de youngest half-brother of Edward Tingatinga, founder of de school, wey he belong to de restricted group of six students wey na Tingatinga einself teach dem directly. Among Tingatinga ein students, na dem consider Mpata de most faithful to ein teacher ein style. Upon Edward Tingatinga ein death, Mpata lef Tanzania, wey he move go Nairobi, wer he establish ein own studio. Na Mpata ein art receive international acclaim, mostly thanks to Japanese magazine editor Kazumi Oguro, wey na he be impress by Mpata ein art while he visit Kenya wey he later organize an exposition insyd New York den popularized Mpata ein art insyd Japan.

## References
John Kilaka

**John Kilaka** (born 4 November 1966 insyd Sumbawanga, southwest Tanzania) be a Tanzanian writer den illustrator, wey dem best know am as a creator of children's picture books.

Kilaka be an artist, storyteller den enthusiast wen e cam to dem dey collect old traditions den stories. Wen na Kilaka be young he always paint wey he soon realize say he need make he make ein way to Dar es Salaam for an education. Der wey he get familiar plus Tingatinga painting wey today he be a front figure. He debut as a book illustrator plus *Fresh Fish*. Na ebe big international success as well as *True Friends* wich receive de New Horizon award for de 2004 Bologna Children's Book Fair.

Insyd 2004, na dem award Kilaka de Peter Pan Silver Star (*Peter Pans silverstjärna*) for ein work plus *Fresh Fish*. Ein latest book be *The Amazing Tree* (2009), wich na dem translate am go chaw languages, e.g. Swedish by Britt Isaksson under de title *Förtrollad frukt*. Na dem sanso award dis book de Silver Star, insyd 2011. All three books be fables wey dey praise friendship.

## References


## External links

* :sv:Peter Pans silverstjärna (insyd Swedish)
* John Kilaka at Library of Congress
* "John Kilaka". In Anita Theorell, *[http://urn.kb.se/resolve?urn=urn%3Anbn%3Ase%3Anai%3Adiva-1165 Afrika har ordet]*, Uppsala: Nordiska Afrikainstitutet, 2010, . (insyd Swedish)